Държавен вестник, бр. 22, 2012 г., стр. 47

БРОЙ  22	
Д Ъ Р Ж А В Е Н  В Е С Т Н И К 	
СТР.  47  
За обучение по професията „Танцьор“ с придо­
биване на трета степен на професионална квали­
фикация не се изисква обучаваните да притежават 
предишна професионална квалификация. Тъй като 
обучението за танцьори започва в детска възраст, 
при организиране на професионално обучение в 
съответствие със ЗПОО е необходимо да се при­
знаят усвоените вече компетенции и резултати от 
ученето и да се организира надграждащо обучение.
2. Описание на професията
2.1. Трудови дейности, отговорности, лично­
стни качества, особености на условията на труд, 
оборудване и инструменти, изисквания за упраж­
няване на професията, определени в законови 
и подзаконови актове (здравословно състояние, 
правоспособност и др.)
Танцьорите участват в спектакли, програми, 
конкурси и др., като развиват непрекъснато 
танцовите си умения, поддържат се в кондиция, 
необходима за танца, подготвят участието си в 
различни видове сценични изяви. Те танцуват 
(а в много случаи съчетават танц, пеене и реч) 
в цялостни спектакли, отделни номера или в 
смесени концерти, съчетали танцови, музикални, 
естрадни номера; в развлекателни, циркови и 
вариететни програми, в конкурсни програми. Пра­
вят демонстрации при организиране на семинари 
или обучение по класически български модерен 
и характерен екзерсис и класически български 
модерен и характерен танц, както и по модерни 
танцови техники и модерен танц.
Танцьорите работят както в професионални 
танцови формации, така и самостоятелно.
Танцьорът съдейства на хореографи, балетни 
педагози-репетитори, сценографи, гримьори, фо­
тографи, специалисти по сценичните костюми и 
други при подготовката на сценичната изява или 
участието си в телевизионно предаване, филм и 
др., като дискутира с тях възможностите и пред­
ставя собственото си мнение.
Танцьорът се подготвя самостоятелно за всяка 
роля с педагог-репетитор, като заучава движенията 
в тяхната последователност, репетира ги, хармо­
низира движенията с музиката, повтаря отделните 
движения и части от танца до постигане на лекота 
и хармония. Информира се за особеностите на 
епохата и мястото, в които се развива пресъзда­
ваното действие, за да може да пресъздаде образа. 
Поддържа и развива физическата си форма, като 
спазва подходящ режим на подготовка, хранене 
и почивка.
Танцьорът участва в репетиции на отделни 
фрагменти или на цялото представление заедно с 
останалите изпълнители, хореографа и репетитора. 
Танцьорът проучва възможностите и участва в 
майсторски класове, семинари и др., за да поддържа 
високо ниво на танцовите умения и физическите 
си възможности. Посещава постановки, концер­
ти, наблюдава представянето на други танцьори, 
старае се да е запознат с новите тенденции, за да 
направи оценка на собственото си представяне 
и да прецени насоките за бъдещото си развитие.
Танцьорът трябва да притежава определени 
физически данни и умения, за да може да тан­
цува – скок, въртеливост, силно стъпало, устой­
чиви колене, еластична мускулатура, гъвкаво 
тяло и др. Той трябва да умее да импровизира, 
да проявява артистичност и усет към музика и 
ритъм, да оказва въздействие с движението си и 
с цялостното си излъчване върху аудиторията. Да 
има пространствена ориентация, добра визуална 
памет, да умее да се приспособява към различна 
среда (в съответствие с епохата, в която се разви­
ва действието), да може да се справя с критична 
или неочаквана ситуация по време на сценична 
изява. Танцьорът трябва да има добра физическа 
и психическа издръжливост, защото се налага в 
процеса на работа дадени движения, фрагменти 
или части от танци да бъдат повтаряни много­
кратно. Умението за работа в екип е решаващо 
при подготвяне на спектакъл.
Танцьорът трябва да демонстрира самоувере­
ност, когато представя своите възможности, идеи 
и концепции пред продуценти, работодатели, 
хореографи.
В своята работа танцьорът използва различ­
ни видове аксесоари, музикални инструменти и 
техническа апаратура: станки, пиано, ударни и/
или други акомпаниращи инструменти, аудио- и 
видеоапаратура, игрално облекло или костюм, 
специализирани танцови обувки, сценичен рек­
визит и др.
Танцьорът танцува както в зала (на сцена, на 
концертен подиум, в телевизионно студио), така и 
на открито. През по-голямата част от времето си 
той репетира или се упражнява в танцово студио 
или спортна зала. 
Танцьорът носи отговорност както за собстве­
ното си изпълнение, за представянето на отдел­
ните фрагменти и на целия спектакъл, така и за 
поддържане на собствените си физическа форма 
и здраве. Носи отговорност и за цялостното въз­
приятие на танцовата сцена (действие, спектакъл).
Дейностите по поддържане на физическата 
форма и танцовите умения са ежедневни (вкл. 
почивни и празнични дни), а сценичните изяви 
се осъществяват както през деня, така и вечерта. 
2.2. Възможности за продължаване на профе­
сионалното обучение
Придобилият трета степен на квалификация по 
професията „Танцьор“ може да повишава квали­
фикацията си, като участва в семинари, курсове 
за повишаване на квалификацията, майсторски 
класове.
Танцьорът може да се обучава по друга профе­
сия от професионалното направление „Музикални 
и сценични изкуства“, като обучението по общата 
задължителна професионална подготовка – единна 
за всички професионални направления, и отрас­
ловата задължителна професионална подготовка 
по професионално направление „Музикални и 
сценични изкуства“ се зачита. 
 2.3. Възможности за професионална реализация 
съгласно Националната класификация на професи­
ите и длъжностите (НКПД – 2011), утвърдена със 
Заповед № РД-01-931 от 27.12.2010 г. на министъра 
на труда и социалната политика, изм. и доп. със 
заповеди № РД-01-204 от 28.02.2011 г., № РД-01-
426 от 30.05.2011 г. , № РД-01-529 от 30.06.2011 г., 
№ РД-01-533 от 30.06.2011 г. и № РД-01-952 от 
29.12.2011 г.